หุ้นเอเชียเปิดแดนลบ เซ่นข่าวยาต้าน “โควิด-19” ไม่เห็นผล
หุ้นเอเชียเปิดแดนลบ เซ่นข่าวยา "Remdesivir" ต้านโควิด-19 ไม่ได้
หุ้นเอเชียเปิดแดนลบ เซ่นข่าวยา "Remdesivir" ต้านโควิด-19 ไม่ได้
24 เม.ย. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนยังคงวิตกกังวลเกี่ยวกับการแพร่ระบาดของโควิด-19 หลังมีรายงานว่า ยา remdesivir ของบริษัท Gilead Sciences ไม่มีประสิทธิภาพในการรักษาโรคโควิด-19
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,331.86 จุด ลดลง 97.58 จุด, -0.50% ดัชนี SSE Composite ตลาดหุ้นจีนเปิดวันนี้ที่ 2,834.94 จุด ลดลง 3.56 จุด, -0.13% ดัชนี HSI ตลาดหุ้นฮ่องกงเปิดวันนี้ที่ 23,844.55 จุด ลดลง 132.77 จุด, -0.55% ดัชนี TAIEX ตลาดหุ้นไต้หวันเปิดวันนี้ที่ 10,367.97 จุด เพิ่มขึ้น 1.46 จุด, +0.01% ดัชนี KOSPI ตลาดหุ้นเกาหลีใต้เปิดวันนี้ที่ 1,906.07 จุด ลดลง 8.66 จุด, -0.45% ดัชนี FTSE STI ตลาดหุ้นสิงคโปร์เปิดวันนี้ที่ 2,530.03 จุด ลดลง 12.34 จุด, -0.49% ดัชนี FBMKLCI ตลาดหุ้นมาเลเซียเปิดวันนี้ที่ 1,376.17 จุด ลดลง 5.47 จุด, -0.40%
ทั้งนี้ องค์การอนามัยโลก (WHO) ระบุว่า ผลการใช้ยา remdesivir ซึ่งเป็นยาต้านไวรัสของบริษัท Gilead Sciences ในการทดสอบทางคลินิกที่จีน พบว่ายาดังกล่าวไม่สามารถเร่งอัตราการฟื้นตัวของผู้ป่วยโรคโควิด-19 รวมทั้งไม่สามารถป้องกันผู้ป่วยจากการเสียชีวิต โดย WHO รายงานผลดังกล่าวบนเว็บไซต์ ก่อนที่จะลบออกในเวลาต่อมา